
Avaliku ürituse „Mobiilne kiirtestimine” loa taotluse rahuldamine

1. Asjaolud ja menetluse käik

23.09.2013.a. esitas MTÜ Eesti HIV-positiivsete Võrgustik (reg.kood 80227321) Narva Linnavalitsusele avaliku ürituse loa taotluse.
MTÜ Eesti HIV-positiivsete Võrgustik kavandab läbi viia 12.10.2013, 19.10.2013  ning 26.10.2013.a, kella 15.00-20.00. avalik üritus „Mobiilne kiirtestimine”. Üritus suunatud avalikkusele. Ürituse raames toimub kiirtestimine madala sotsiaalse klassi inimeste seas, mille eesmärgiks HIV-nakatunud inimeste leidmine ja arsti juurde suunamine.
Sihtgrupiks on linnaelanikud ja külalised.  Eeldatav osavõtjate arv 5 inimest ja külastajate arv on 150 inimest. Sissepääs on kõikidele  külastajatele tasuta. 
Ürituse läbiviimine on kooskõlastatud Politsei- ja Piirivalve Ametiga ning Päästeametiga.

Avaliku ürituse loa taotluse menetleja kontrollis avaliku ürituse loa taotlust koos selle lisadega, mis on nõutavad Narva Linnavolikogu 06.03.2008 määruse nr 18 „Narva linna avaliku korra eeskiri“ alusel,  ning leidis, et taotlus vastab eelnimetatud määruse nõuetele ning kuulub rahuldamisele.

 

2. Õiguslikud alused
Kohaliku omavalitsuse korralduse seaduse § 30 lõike 1 punkti 2 kohaselt linnavalitsus lahendab ja korraldab kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele.

Vastavalt Narva Linnavolikogu 06.03.2008.a. vastu võetud määruse nr 18 „Narva linna avaliku korra eeskiri” § 11 lõikele 1 vormistatakse avaliku ürituse luba Narva Linnavalitsuse korraldusena, millega rahuldatakse loa taotlus.

3. Otsus

3.1. Rahuldada MTÜ Eesti HIV-positiivsete Võrgustik taotlus avaliku ürituse „Mobiilne kiirtestimine”    läbiviimiseks. 

3.2. Avaliku ürituse korraldajaks on MTÜ Eesti HIV-positiivsete Võrgustik, reg.kood 80227321, Õismäe tee 36-8, Tallinn.
3.3. Ürituse läbiviimise kohaks on ühiselamute Vestervalli 17, Viru 3 ning Kreenholmi 32 asuv parkla. 
3.4. Avalik üritus toimub 12.10.2013, 19.10.2013 ning 26.10.2013. Igapäevane programm kestab kella 15.00-st kella 20.00-ni.

3.5. Avaliku ürituse läbiviimisel tuleb järgida Narva Linnavolikogu 06.03.2008.a määrusega nr 16 „Narva linna heakorra eeskiri“ ja Narva Linnavolikogu 06.03.2008.a määrusega nr 18 „Narva linna avaliku korra eeskiri” kehtestatud nõudeid.

4. Rakendussätted

4.1. Narva Linnakantseleil teha korraldus asjaosalistele teatavaks. 
4.2. Korraldus jõustub seaduses sätestatud korras.

4.3. Käesolevat korraldust on võimalik vaidlustada Tartu Halduskohtu Jõhvi kohtumajas 30 päeva jooksul haldusakti teatavakstegemisest arvates.

